Geskryf deur Chris Jones on 27 Maart 2011. Posted in Preekstudies - Aktuele kommentaar	Ek het Sondag die inspirerende storie van mnr Kennedy Gihana in Weekliks (Rapport, 27/03/11) gelees. Hoe hy een Saterdagoggend in Januarie 1998 die pad uit Rwanda, 'n land van bloed, na Johannesburg gevat het - 3 000km te voet. Sonder paspoort, klere, geld of kos. Hy moes wilde diere, struikrowers, polisiemanne en soldate trotseer. Asook honger en dors. Sy skoene was later gedaan en hy moes sandale van ou motorbande maak. Vreemdelinge het hom kos en water gegee. Hy onthou sy dae as parkslaper, straatblyer en bedelaar in Johannesburg nog baie goed. Vandag is hy 'n prokureur, met 'n LLM wat so pas deur Tukkies aan hom toegeken is. Hy besit ook sy eie firma. In die artikel word verwys na sy "staptog van hoop"! Ek het die laaste tyd soveel roerende stories van hoop gehoor. Telkens egter, het die humoristiese verhaal van Charles Allen, oor 'n ánder bedelaar en soos "ver-Suid-Afrikaans" deur Izak de Villiers, by my opgekom. Lees meer... Lewer kommentaar Trefslae: 1711
Geskryf deur Chris Jones on 21 Maart 2011. Posted in Preekstudies - Aktuele kommentaar	Die kerk bly in die nuus. Dikwels staan sy aangekla. Verwond. Ek wil nie kommentaar lewer op enigiets spesifiek wat ek die afgelope ruk in die pers gelees of in persoonlike gesprekke oor die kerk gehoor het nie. Met sekeres stem ek saam, met ander verskil ek. My gedagtes gaan egter vandag terug na iets wat ek ongeveer 30 jaar gelede in 'n boek van David Bosch gelees het. Lees meer... Lewer kommentaar Trefslae: 1996
Lees meer... Lewer kommentaar Trefslae: 2343
Geskryf deur Chris Jones on 05 Maart 2011. Posted in Preekstudies - Aktuele kommentaar	Mnr Jimmy Manyi het verskoning gemaak – na 'n hele paar rooi kaarte. Ons moet dit aanvaar. Aanlyn sluit 'n berig oor sy rassistiese uitsprake af met: ANC-krummels is al wat bruin mense kry. Dit het my aan die Bybelverhaal in Mat 15 laat dink, waar 'n vrou herhaaldelik roep dat Jesus Hom tog oor haar dogter wat in die mag van 'n bose gees was, moes ontferm.
Toe sy aanhou skreeu, stop Jesus om met haar te praat. Hy noem haar niks. Nie "me" of enigiets nie. En sê dan volgens Mat 15:24 (OAV) bloot: "Ek is net gestuur na die verlore skape van die huis van Israel." Hiermee impliseer Jesus eintlik dat daar nie plek vir haar in God se genade was nie. Sy was 'n heiden. 'n Kanaäniet.
Toe val sy voor sy voete neer. Sy weet Hy kan haar help. Jesus vervolg dan: "Dit is nie mooi om die brood van die kinders te neem en dit vir die hondjies te gooi nie."
Lees meer... Lewer kommentaar Trefslae: 1936
Geskryf deur Chris Jones on 25 Februarie 2011. Posted in Preekstudies - Aktuele kommentaar	Protesmusiek is nie 'n nuwe verskynsel nie. Dit kom uit die vroegste eeue. In die tagtiger- en negentigerjare jare, het Voëlvry met húl liedere protes teen apartheid aangeteken. In dieselfde tyd het die ANC protesliedere gebruik om húl woede teen wit onderdrukking uit te druk. Huidig is daar heelwat Afrikaanse protesmusiek wat oor temas gaan wat álle Suid-Afrikaners raak – soos misdaad, armoede, korrupsie en vele meer.
Enzensberger, bekende Duitse digter en intellektueel, sê dat die daadwerklike impak van letterkunde - dit sluit (vir my) protesliedere in - wetenskaplik nie regtig toetsbaar is nie.
Denishoff betwyfel of protesmusiek werklik sosiale verandering bring of sosiale impak het. Irwin Silber, redakteur van die Amerikaanse musiektydskrif "Sing Out!", glo in verband met die musiek van die Viëtnam-era: "It is not the music that changes people ... there was a cultural change. And the music egged it on, but also became a reflection of it ... "
Tog sal ek verkies as dit nie (eintlik) meer gesing word nie, maar dan ter wille van groter sensitiwiteit en versoening ... Lewer kommentaar Trefslae: 2048